Lars

Lars er et mannsnavn som er utbredt i Skandinavia. Det er en kortform av det latinske navnet Laurentius, og er dermed i slekt med navn som Laurits og det engelske Lawrence. Navnets betydning er opprinnelig «fra byen Laurentum» eller «den laurbærkransede». Men kortformen Lars har en enda lengre historie. Det var nemlig et vanlig etruskisk navn, og mange av deres konger het Lars. En stor del av Romas innbyggere var av etruskisk opprinnelse, og navnet Laurentius tolkes ofte som en forvansking av Lars. Dette kan ha bidratt mye til at navnet var så populært i Romerriket. Den opprinnelige etruskiske betydningen av Lars er ukjent.
Til Norge kom navnet på 1100-tallet, da i formen Lavrans. I middelalderen ble navnet forkortet videre til Lars.

Lars har navnedag den 10. august, minnedagen for St. Laurentius. Hans martyrium var ifølge en legende å bli stekt på en stekerist. Lund domkirke i Skåne er viet til St. Lars. Lund erkebispedømmes våpen er derfor i gull en svart stekerist. Slottet og klosteret El Escorial nord for Madrid er viet til San Lorenzo. Grunnplanen med mange kryssende fløyer med mellomliggende gårdsrom ligner derfor en grill.


== Lars på andre språk ==
Finsk: Lauri, Tysk: Lorenz, Engelsk: Lawrence, Fransk: Laurent, Spansk: Lorenzo, Italiensk: Lorenzo, Russisk: Лавре́нтий (Lavrentij)


== Utbredelse ==
Lars var det fjerde eller femte mest brukte mannsnavnet i Norge på 1500-, 1600- og 1700-tallet.
Lars er i dag det mest brukte tiltalenavnet i Sverige.
Tabellen nedenfor gir en detaljert oversikt over populariteten til mannsnavnet Lars  i noen av de landene hvor statistikk er tilgjengelig.
Lars er i dag det 7. vanligste mannsnavnt i Norge takket være mange navnekombinasjoner. De vanligste kombinasjonene er:

Lars Erik / Lars-Erik
Lars Kristian
Lars Tore
Lars Martin
Lars Petter
Lars Olav
Lars Marius
Lars Gunnar


== Kjente personer som heter Lars ==
Personene i listen er ordnet i kronologisk rekkefølge.

En rekke etruskiske konger
Lars Levi Læstadius (1800–1861), svensk prest som grunnla læstadianismen
Lars Moen (1885–1964), norsk politiker
Lars Onsager (1903–1976), norsk-amerikansk kjemiker og nobelprisvinner
Lars Jansson (1926–2000), finsk forfatter og kunstner
Tatjana Lars Kristian Gulbrandsen (1932–2005), norsk billedkunstner
Lars Andreas Larssen (1935–2014), norsk skuespiller
Lars Jacob Krogh (1938–2010), norsk journalist
Lars Roede (f. 1944), norsk arkitekt og museumsperson
Lars Lagerbäck (f. 1948), svensk fotballtrener
Lars Sølvberg (f. 1952), norsk offiser
Lars Saabye Christensen (f. 1953), norsk forfatter
Lars Martin Myhre (f. 1956), norsk artist, komponist, musiker og produsent
Lars von Trier (f. 1956), dansk filmregissør
Lars Sponheim (f. 1957), norsk politiker
Lars Tjærnås (f. 1960), norsk fotballtrener
Lars Lillo-Stenberg (f. 1962), norsk sanger og musiker
Lars Monsen (f. 1963), norsk eventyrer og forfatter
Lars Ulrich (f. 1963), dansk-amerikansk musiker, og trommeslager i bandet Metallica
Lars Bremnes (f. 1964), norsk musiker
Lars Elling (f. 1966), norsk kunstner og forfatter
Lars Bohinen (f. 1969), norsk tidligere fotballspiller
Lars Bøckmann (f. 1972), norsk ishockeyspiller
Lars Lauvik (f. 1973), norsk tegneserieskaper
Lars Windhorst (f. 1976), tysk forretningsmann
Lars Hirschfeld (f. 1978), canadisk fotballkeeper
Lars Berger (f. 1979), norsk skiskytter
Lars-Henrik Michelsen (f. 1981), norsk politiker
Lars Iver Strand (f. 1983), norsk fotballspiller
Lars-Kristian Eriksen (f. 1983), norsk fotballspiller
Lars Vaular (f. 1984), norsk sanger


== Referanser ==


== Se også ==
Larsen


== Eksterne lenker ==

(en) Behind the Name: Lars
(en) Think Baby Names: Lars